Sum øllum kunnugt, so var róðrarárið 2006 eitt royndarár hjá ÁRF. Hóðast tað, so meta vit í ÁRF, at tað er komið sera nógv av skafti. Viðvíkjandi kappróðrinum sjálvum, so gjørdi ÁRF av, at royna eitt ár við einum 6-mannafarið, fyrst og fremst tí at tann gamli Árnfirðingur var royndur í 2005, og eftir sum níggjur bátur kemur til felagið til kappingarárið 2007, so hildu vit tað vera gott at royna eitt 6-mannafarð, fyri at føla seg fram hvat tað var sum menn vildu, tá tann níggji báturin kom, eisini tí at tað ikki eydnaðist okkum at leiga eitt 8-mannafarð. At leiga eitt 6-mannafarð, lat seg gera við stórari vælvild frá kappróðrarfelagnum Stráluni á Strondum, sum læt okkum leiga Stjørnuna, sum er tann gamla Stálan. ÁRF takkar Stráluni fyri alla vælvild, og gott samstarv. Tað stóra frambrotið í 2006 er, at ÁRF er farið undur at byggja eitt Neyst til bátarnar og venjingarútgerð. Neystið ið ÁRF byggjir er 12 x 15 metrar, og hevur allar hentleikar sum skulu vera í einum kappróðrarneysti.